ഉത്രാമോഡല് കൊലപാതകം: 50കാരനെ പാമ്ബിനെക്കൊണ്ടു കടിപ്പിച്ചു കൊന്നു പാമ്ബിനെ കൊണ്ട് കടിപ്പിച്ചുള്ള കൊലപ്പെടുത്തക രീതിയിക്ക് ഒരു ഇരകൂടി ഭിന്നശേഷിക്കാരനെ കൊലപ്പെടുത്തിയശേഷം താനാണ് മരിച്ചതെന്ന് വരുത്തിത്തീര്ത്ത് അമേരിക്കന് കമ്ബനിയുടെ 38 കോടി രൂപയുടെ ഇന്ഷുറന്സ് തുക തട്ടിയെടുത്ത 54 കാരന് അറസ്റ്റില്. മഹാരാഷ്ട്ര സ്വദേശിയാണ് പിടിയിലായത്. കൊലപാതകത്തില് പങ്കാളികളായ മറ്റു മൂന്നു പേരെയും പോലീസ് പിടികൂടിയിട്ടുണ്ട്. അഹമ്മദ് നഗര് ജില്ലയിലാണ് നാടിനെ നടുക്കിയ സംഭവം നടന്നത്. കേസിലെ മുഖ്യപ്രതി പ്രഭാകര് കുടുംബത്തോടൊപ്പം കഴിഞ്ഞ 20 വര്ഷം അമേരിക്കയില് ആയിരുന്നു താമസിച്ചിരുന്നത്. അമേരിക്കന് കമ്ബനിയില് നിന്ന് 37 കോടിയുടെ ലൈഫ് ഇന്ഷുറന്സ് പോളിസിയും എടുത്തിരുന്നു.ഇത് തട്ടിയെടുക്കാനാണ് കൊലപാതകം ആസൂത്രണം ചെയ്തത്. 2021 ജനുവരി നാട്ടിലെത്തിയ ഇയാള് മറ്റു മൂന്നുപേരുടെകൂടി കൂട്ട് പിടിച്ച് ഭിന്നശേഷിക്കാരനെ കൊലപ്പെടുത്തുകയായിരുന്നു. ലഭിക്കുന്ന ഇന്ഷൂറന്സ് തുക പങ്കിട്ടു നല്ക്കാമെന്ന ഉറപ്പില്ലായിരുന്നു പദ്ധതി. ഗ്രാമത്തില് വാടകക്കെടുത്ത വീട്ടില് താമസിക്കാന് തുടങ്ങിയ ഇവര് ചേര്ന്ന് ഭിക്ഷക്കാരനെ വിഷമുള്ള പാമ്ബിനെ കൊണ്ട് കടിപ്പിച്ചു കൊല്ലുകയായിരുന്നു.തുടര്ന്ന് മരിച്ചത് താനാണെന്ന് ഇയാള് വരുത്തി തീര്ക്കുകയും ചെയ്തു. മരിച്ചത് പ്രഭാകര് തന്നെയാണ് അധികൃതരും തെറ്റുധരിച്ചു. അമേരിക്കയില്നിന്നും ഇന്ഷുറന്സ് തുക ലാഭിക്കാന് മകനാണ് അച്ഛനുവേണ്ടി അപേക്ഷ നല്കിയത്.അതേസമയം ഭിന്നശേഷിക്കാരന്റെ സംസ്കാരചടങ്ങുകള് പ്രഭാകര് നടത്തിയിരുന്നു. എന്നാല് കമ്ബനിക്കാര് അന്വേഷിക്കാനായി ചിലരെ നിയോഗിക്കുകയും അന്വേഷണത്തില് ഗൂഢാലോചന പുറത്ത് വരികയുമായിരുന്നു.